ตลท. สั่ง 6 หุ้นติด “แคชบาลานซ์” จับ TRC เข้าระดับ 3 เริ่ม 20 ธ.ค.นี้
ตลท. สั่ง 6 หุ้นติดเข้าที่เข้าข่ายมาตรการกำกับการซื้อขาย ระดับ 1 พร้อมจับ TRC ติดระดับ 3 เริ่ม 20 ธ.ค.64-7 ม.ค.65
ตลท. สั่ง 6 หุ้นติด “แคชบาลานซ์” ระดับ 1 จับ TRC ติดระดับ 3 เริ่ม 20 ธ.ค.64-7 ม.ค.65
17 ธ.ค. 2564

ตลาดหลักทรัพย์แห่งประเทศไทย (ตลท.) ประกาศให้หลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ฟิลเตอร์ วิชั่น จำกัด (มหาชน) หรือ FVC, บริษัท จี แคปปิตอล จำกัด (มหาชน) หรือ GCAP, บริษัท จัสมิน อินเตอร์เนชั่นแนล จำกัด (มหาชน) หรือ JAS, บริษัท เอ็นฟอร์ซ ซีเคียว จำกัด (มหาชน) หรือ SECURE, บริษัท ซิลิคอน คราฟท์ เทคโนโลยี จำกัด (มหาชน) หรือ SICT เริ่มวันที่ 20 ธ.ค. 2564 สิ้นสุดวันที่ 28 ม.ค. 2565 และบริษัท ไฮโดรเท็ค จำกัด (มหาชน) หรือ HYDRO พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท ไฮโดรเท็ค จำกัด (มหาชน) ครั้งที่ 1 หรือ HYDRO-W1 เริ่มวันที่ 20 ธ.ค. 2564 สิ้นสุดวันที่ 7 ม.ค. 2565
ขณะเดียวกันประกาศให้บริษัท ทีอาร์ซี คอนสตรัคชั่น จำกัด (มหาชน) หรือ TRC เป็นหลักทรัพย์ที่เข้าข่ายมาตรการกำกับการซื้อขาย ระดับที่ 3 เริ่มวันที่ 20 ธ.ค. 2564 สิ้นสุดวันที่ 7 ม.ค. 2565